钦定古今图书集成/明伦汇编/氏族典/第427卷 > 《廖用贤尚友录》 > 赵广汉
## 钦定古今图书集成/明伦汇编/氏族典/第427卷 > 《廖用贤尚友录》 > 赵广汉

按《汉书赵广汉传》：“广汉，字子都，涿郡蠡吾人。少为郡
吏、州从事，以廉絜通敏下士为名。举茂材平准令，察
廉为阳翟令。以治行尤异，迁京辅都尉，守京兆尹。京
兆掾杜建护作平陵，素豪侠宾客为奸利，广汉收案
致法，京师称之。预立宣帝，赐爵关内侯，迁颍川太守。
诛豪桀大姓，威名流闻，匈奴中，皆闻。广汉以太守将”
兵从蒲类将军击匈奴，还，复守京兆尹，满岁为真。以
和颜接士，善归于下，发于至诚，掾吏皆输心腹，尤善
为钩距，以得事情，发奸擿伏如神。长老以为“自汉兴
以来，治京兆者莫能及。”好用新进年少，见事风生，无
所回避。后坐事下丞相御史案验，广汉闻丞相傅婢
自绞死，疑丞相夫人杀之，欲以胁丞相，不听，遂告丞
相。事下京兆。广汉自将吏卒突入丞相府，召夫人跪
受辞。司直萧望之劾广汉摧辱大臣，欲以劫持伤化
不道，遂下狱。吏民守阙号泣者数万人，愿代赵京兆
死，竟坐要斩。